ב-2016 עיצב את שיערה של כוכבת הפופ הבינלאומית מריה קארי במהלך ביקורה בישראל, ובעקבות כך הוזמן לשמש כמעצב השיער הצמוד במסע ההופעות של הזמרת באירופה. באותה שנה שימש כפרזנטור לתכשיטי "Diamonfire DF" לצד אילנית לוי, וכן הופיע בהופעת אורח ב"עולמה של מריה" בכיכובה של מריה קארי ב. ב-2017 שימש כפרזנטור לקמפיין של מייבש השיער למותג DYSON, ובשנת 2018 הוביל קמפיין לקופת חולים כללית. ב-2019 השיק את מותג מוצרי האיפור MIKI BUGANIM COSMETICS, וב-2022 משיק סדרת מוצרי טיפוח לשיער MIKI BUGANIM. בשנת 2021 הופיע בפרסומת לבנק מזרחי לצד השחקן דביר בנדק.
תארים.
בשנת 2013 הוענק למיקי בוגנים פרס בקטגוריית המעצב ומאפר השיער המוביל בישראל, במסגרת טקס פרסי האופנה הישראלי של אותה שנה, ושנה לאחר מכן (2014) נבחר שוב למקום הראשון בקטגוריית מאפר השנה ובקטגוריית מעצב השיער של השנה.
בשנת 2016 נבחר בוגנים לרשימת ה-40 המשפיעים הגאים באתר MAKO, ובשנת 2019 דורג בין 10 הסלבס הישראלים הגאים הכי פופולריים באינסטגרם ב-MAKO.
רדאוץ
רדאוץ (/rə'dəuʦʲ/) (ברומנית: Rădăuţi; בגרמנית: Radautz; בהונגרית: Radóc; ביידיש: ראַדאװיץ או ראדוויץ
בפולנית: Radowce; באוקראינית: Радівці) היא עיר במחוז סוצ'אבה, בבוקובינה שברומניה, שנוסדה במאה ה-15. העיר ממוקמת בין הנחלים סוצ'אבה וסוצ'ביטה, בגובה 375 מטר מעל פני הים.
אקלים.
הטמפרטורות הנרשמות בדרך כלל ברדאוץ בממוצע שנתי, נמוכות משאר חלקי רומניה. הממוצע השנתי נע בין 6 ל-8 מעלות צלזיוס. הטמפרטורות בקיץ מגיעות ל-21-27 מעלות, הטמפרטורה הנמוכה ביותר שנמדדה ב-1956 הייתה 32.9-. ב-1958 נמדדה טמפרטורת שיא של 37 מעלות צלזיוס.
כמות המשקעים ברדאוץ גבוהה מיתר האזורים ברומניה ונעה בין 670-750 מילימטר בממוצע. חצי מכמות המשקעים יורדת באביב ובסתיו.
היהודים ברדאוץ.
טרם פרוץ מלחמת העולם השנייה נמנו בעיר כ-5,600 יהודים, שהיוו כשליש מתושביה, והתקיימה בה פעילות של המפלגות הציוניות, של הבונד ושל אגודת ישראל.
כשרומניה נכנסה למלחמה נגד ברית המועצות כבת ברית של גרמניה הנאצית, בוצעו ביהודיה מספר פוגרומים מאורגנים, והם רוכזו בגטו שהוקם בה, אליו הובאו אלפי יהודים שגורשו מיישובים שונים בבוקובינה. באוקטובר 1941 גורשו 9,169 יהודי הגטו שבעיר למחנות ולגטאות בטרנסניסטריה, בהם רובם המוחלט נספו.
בסיום המלחמה, ולאחר עליית השלטון הקומוניסטי ברומניה, הולאמו נכסי היהודים בעיר בידי המשטר, ומרבית היהודים ששרדו את המלחמה לא שבו לעיר.
עדן הראל
עדן הראל מנשה (נולדה ב-10 בפברואר 1976) היא מנחת טלוויזיה ישראלית.
ביוגרפיה.
נולדה בשם אדווה הראל באילת, להורים יוצאי מרוקו. הוריה נפרדו ב-1978, כשהייתה בת שנתיים, והיא גדלה אצל אמה יחד עם שני אחיה. ב-1987, בגיל 11, החלה ללמוד בפנימיית הדסים ועם סיום לימודיה עברה להתגורר בתל אביב.
ב-1994, כשהייתה בת 18 בלבד, עבדה הראל בתפקיד מנחה בערוץ המוזיקה הבין-לאומי MTV. עד שנת 2000 חייתה הראל בבריטניה והנחתה בערוץ את המצעד האירופי. בד בבד, בשנת 1996, הגישה לצד יאיר לוטן את מגזין התרבות לנוער "אין גבול" בטלוויזיה החינוכית. כשסיימה לעבוד ב-MTV, גרה בהודו במשך שנה במנזר טיבטי וחיה כנזירה.
בשנת 2001 חזרה לגור בישראל, והצטרפה לצוות מנחי "זאפ לראשון" בערוץ הראשון. היא הנחתה בערוץ הראשון במשך חמש שנים, עד שנת 2006.
בשנת 2003 הנחתה את תוכנית הכישרונות "בראבו" בערוץ 2, לצד ליאון רוזנברג.
בשנת 2004 הנחתה את העונה השנייה של תוכנית המציאות "פרויקט Y" בyes, ושידרה תוכנית רדיו ברדיו תל אביב. והנחתה את תוכנית הייעוץ לנוער "יש מצב" בערוץ הראשון, במסגרת זאפ לראשון.
בשנת 2005 הנחתה את תוכנית הראיונות האישית "נחשפים" ב. במסגרת התוכנית ראיינה את עודד מנשה וכך הכירה אותו. בעקבות התוכנית הם החלו לצאת ובהמשך נישאו. היא שיחקה בסדרה "בסימן ונוס" ששודרה בHOT, הנחתה בארץ את שידורי מופע ה"לייב 8" והחלה לכתוב במגזין "GO". הובילה את קמפיין האופנה של "אריסטו שמט". שיחקה בסרטה של איילת דקל "ביי ביי" שבו גילמה אם יחידנית הנותנת את הילד לאביו כדי שיגדל אותו ופוגשת אותו רק כמה פעמים בשבוע.
בשנת 2006 השתתפה בסרטו של חיים בוזגלו שעשועון הילדים "משפחה על כל הקופה" בערוץ ג'טיקס.
בשנת 2007 השתתפה בפאנל התוכנית "בנות" ב-HOT3. בשנת 2008 הנחתה הראל את התוכנית "תחנות בזמן" בערוץ Hot בידור ישראלי, ודיגמנה למעצבת "מאיה נגרי".
בשנים 2009–2010 הנחתה הראל את התוכנית "מהדורת השבט" בערוץ 10, אשר ליוותה את העונה השנייה והעונה השלישית של תוכנית המציאות "הישרדות". בנוסף הנחתה הראל את תחרות הקדם-אירוויזיון בשנים 2003, 2006 ו-2009.
ב-2010 הנחתה הראל, ביחד עם בעלה עודד מנשה, את תוכנית הבישול "עושים שכונה", בשידורי קשת בערוץ 2. ב-2011 לוהקו בני הזוג לקמפיין של חברת "פוקס הום". ב-2012 הנחתה הראל את התוכנית "העשירייה עם עדן הראל" בערוץ 24. בתחילת 2013 החלה להנחות את התוכנית "טובים השניים" בערוץ 24, שוב לצד בעלה עודד מנשה. בקיץ של אותה שנה הגישה בערוץ 24, לסירוגין עם ירון ברובינסקי, את השעשועון המוזיקלי היומי "MusixBox", ששודר מאולפן שקוף שהוצב ביריד המזרח בתל אביב. שעשועון הקיץ שודר במשך כמה שבועות יום יום לאורך כל היום ובשידור חי, וכונה "משחק הטלוויזיה המוזיקלי הארוך בהיסטוריה".
בשנת 2013 החלה להנחות את תוכנית האמהות והנשים "מאמאלנד" בערוץ 24, לצד חברות פאנל מתחלפות.
בשנת 2014 הנחתה את התוכנית "אהבה על האש" עם עודד מנשה בערוץ 10. באותה שנה הגישו השניים את התוכנית "עדן ועודד משפחה בע"מ" בערוץ 20.
ב-2015 התחרתה בעונת ה-VIP של התוכנית "מאסטר שף", בשידורי קשת בערוץ 2, והייתה המודחת השישית. באותה שנה השתתפה לצד בעלה בסרט לילדים "גויאבות".
בשנים 2015–2016 הגישה את התוכנית "שישי בבוקר" בערוץ 10, לצד בעלה, עודד מנשה.
הראל ועודד מנשה השיקו מופע בשם "רואים עין בעין" ובו הם מספרים את סיפורם האישי.
ביוני 2016 החלה להנחות עם מנשה את התוכנית "יום שישי הגיע" בערוץ 24.
ב-2018 נתנה את קולה לסרט האנימציה הישראלי "אגדת המלך שלמה" של חנן קמינסקי.
באוקטובר 2020 החלה הראל להנחות את תוכנית האירוח "מדברים עם עדן הראל", המשודרת בערוץ 20.
חיים אישיים.
ב-2007 נישאה למנחה וכוכב הילדים עודד מנשה והם מגדלים ביחד שישה ילדים: הבכור מנישואיה הקודמים למוזיקאי אייל ("אילזי") אייזנשטרוס ועוד חמישה משותפים. השניים מתגוררים ברעננה.
הראל ומנשה חזרו בתשובה. הם שומרים שבת וילדיהם חובשים כיפה. השניים מקיימים ביחד הרצאות ושיעורים ואף מופע בו הם מספרים את סיפור חייהם.
שאלת הגוף והנפש
איגי - ארגון נוער גאה
אִיגִי – ארגון נוער גאה הוא ארגון התנדבותי של בני נוער הומוסקסואלים, לסביות, ביסקסואלים, א-מיניים, פאנסקסואלים טרנסג'נדרים, קוויר, מתלבטים בנוגע לזהותם המינית, וזהותם המגדרית.
יו"ר הוועד המנהל של איגי הוא יניב ויצמן, והמנכ"ל הוא עופר נוימן. מטה הארגון שוכן במרכז הגאה בתל אביב-יפו.
היסטוריה.
איגי הוקם בשנת 2001 על ידי יניב ויצמן כחלק מאגודת הלהט"ב, ובשנת 2004, הפך לארגון עצמאי בהנהלת עמותת "כמוני כמוך" (אשר שינתה את שמה ל"עמותת איגי").
ארגון הנוער הגאה מספק מסגרת חברתית למפגש ולהיכרות עם בני נוער בעלי חוויות דומות ופועל לקידום מעמד הנוער הלהט"בי בישראל.
איגי נתמך על ידי משרד החינוך ועובד בשיתוף פעולה עם השירות הפסיכולוגי ייעוצי (שפ"י). בשנת 2010 הכיר משרד החינוך בהתנדבות נוער באיגי כחלק מתוכנית "מחויבות אישית" המונהגת בבתי ספר תיכוניים.
נכון לשנת 2019 פועלות באיגי יותר מ-80 קבוצות ברחבי הארץ, וחברים בו יותר מ-3000 חניכות וחניכים המשתתפות בפעולות.
מקור השם.
"נוער גאה" הוא הכינוי לנוער המשויך לאוכלוסיות הלהט"ב. הכינוי "גאה" נגזר משני מקורות:
הכינוי "איגי" נגזר מהשם באנגלית "Israel Gay Youth" שראשי התיבות שלו הוא IGY, המבוטאים איגי. עם הקמת הארגון רכש יניב ויצמן את שם המתחם האינטרנטי igy.org.il כמייצג את קיצור השם האנגלי, והקים בו אתר עבור ארגון הנוער. מהר מאוד הפך שם המתחם של האתר לכינוי המקובל בקרב הנוער, שהתייחס אליו כאל "איגי", וקבע בפועל את שם הארגון, שבהמשך הפך לשם הרשמי של הארגון ושל העמותה.
סוגי הפעילויות בארגון.
הפעילות מיועדת לנוער גאה או לאוכלוסייה הכללית ומטרותיה הן חינוך, לימוד, יצירת מקום ומרחב שבו החניכים יכולים להתבטא בחופשיות, יצירת שינוי חברתי וכן מענה הדרכתי או פסיכולוגי לצרכים של הנער הגאה במגזרים השונים.
קבוצות חברתיות - סוג הפעילות הוותיק ביותר בארגון. בכל עיר שבה פועל הארגון ישנה לפחות קבוצה אחת. כל הקבוצות בארגון מיועדות לנוער, צעירים או הורים והן עוברות תהליך אחיד בהתאם לגילאים שבקבוצה ובקהל היעד שלה. המטרה של הקבוצה היא לייצר אינטראקציה חברתית עם להט"בים נוספים, ייצור מקום שבו החניכים יכולים להרגיש בטוחים להתבטא והעברת תכנים חינוכיים שמטרתם היכרות עם הקהילה הגאה, מתן עזרה ביצירת זהות מגובשת ודיון בנושאים חברתיים שקשורים במישרין או בעקיפין לקהילת הלהט"ב. ישנם בארגון מספר סוגי קבוצות חברתית:
לאיגי מגוון תוכניות שונות, קבוצות מנהיגות, תוכנית ניר (על שמו של ניר כץ, שנרצח בפיגוע בברנוער בשנת 2009) ועוד.
הארגון גם שם לעצמו מטרה להפוך את בני הנוער מחניכים למתנדבים, ולכן מפתח מגוון של תוכניות מנהיגות שמטרתן ליצור תחושת מסוגלות ותרומה אצל החניכים ולהפוך אותם לחלק פעיל ותורם בארגון.